，以其闲勒兵收熟麦，约食畜谷，一举而吕布可破也。破吕布，然后南结扬州，共讨袁术，以临淮、泗。若舍吕布而东征徐州，多留兵则不足用，少留兵则民皆保城，不得樵採。布乘虚寇暴，民心益危，唯鄄城、范、衞可全，其余非己之有，是无兖州也。若徐州不定，将军当安所归乎？且陶谦虽死，徐州未易亡也。彼惩往年之败，将惧而结亲，相为表里。今东方皆以收麦，必坚壁清野以待将军，将军攻之不拔，略之无获，不出十日，则十万之众未战而自困耳。前讨徐州，威罚实行，其子弟念父兄之耻，必人自为守，无降心，就能破之，尚不可有也。夫事固有弃此取彼者，以大